Vorster sê hy is nou 10 jaar by die skool en dit is die aangenaamste groep matrieks waarmee hy te doen gekry het. Hy skryf hul sukses toe aan 'n spanpoging tussen ouers, onderwyser en leerders.
Altesaam 54 kandidate het 'n A-gemiddeld verwerf. Uit die groep het 21 kandidate bo 85% verwerf en sewe bo 90%.
Hy sê die rede vir sy sukses is harde werk. Voorts was hy omring deur goeie vriende. Hy het ook 'n pluimpie vir die skool se onderwysers: "Outeniqua het die top onderwysers in die land."
Esti Louw het 100% in visuele kunste behaal. Sy is op pad Pretoria toe waar sy vanjaar gaan studeer om 'n veearts te word. Sy het ook lof gehad vir haar onderwysers en die skool.